Referat fra  FU møde d. 17/5 2018

Mødested: Pavillonen

Deltagere: Winnie Åkesson, Jørgen Deichgræber, Kaj Aagaard, Kåre Laursen og Heidi Krogh Lauridsen

Afbud: Tina Olsen **Winnie**

1. Valg af ordstyrer

Winnie Åkesson

1. Valg af referent

Heidi Krogh Lauridsen

1. Godkendelse af referat fra sidst

Referatet er godkendt

1. Kort fra formanden

Leif Nyhus træder ud af HR og DH pga. sygdom.

Winnie Åkesson har skrevet et læserbrev til Folkebladet/Grenaa Bladet, men det er ikke blevet trykt i avisen. Avisen kan ikke finde mailen med læserbrevet, men Winnie Åkesson forsøger igen.

Foreløbig dag for kursus for tilgængelighed i samarbejde med Syddjurs Kommune er d. 30.10.2018.

1. Drøftelse af kommunens budgetproblemer

Kåre påpeger at Norddjurs Kommune har fejlbudgetteret med kr. 30.000.000. på handicapområdet.

Pt. ser det ud til at komme til at ramme specialundervisningen.

Vi skal være opmærksomme på dette i forbindelse med kommende høringssvar, og såfremt der kommer udmeldinger omkring besparelser, bør vi påpege, at det kan skyldes, at der som udgangspunkt ikke er budgetteret tilstrækkeligt.

Fejlbudgetteringen kan være en konsekvens af, at der har været overbudgetteret i 2016/2017.

1. Toilet på rådhuset, hvad skal vi?

Kåre opfordrer Thøger Terp i direktions-sekretariatet til at tage kontakt til tilgængelighedskonsulent Klaus Bjarne Christensen. Lykkedes det ikke at få Thøger Terp til at gå videre med sagen, kontakter FU Borgmester Jan Pedersen vedr. sagen.

1. Opfølgning af handleplan

Se kommentarer indskrevet i handleplanen.

1. Evt.

Jørgen har deltaget i et møde i Kontaktudvalget for det regionale sociale område i Viborg, hvor der var en generel gennemgang af det sociale område.

Der blev bl.a. oplyst om anbefalinger til magtanvendelse på bostederne.

Jørgen ønsker fremadrettet at spørge ind til, hvordan magtanvendelse forvaltes i kommunen.